作者:張仲素
標題:塞下曲五首
內容:三戍漁陽再渡遼，騂弓在臂劍橫腰。匈奴似若知名姓，休傍陰山更射鵰。獵馬千行雁幾雙，燕然山下碧油幢。傳聲漠北單於破，火照旌旗夜受降。朔雪飄飄開雁門，平沙曆亂卷蓬根。功名恥計擒生數，直斬樓蘭報國恩。隴水潺湲隴樹秋，徵人到此淚雙流。鄉關萬裡無因見，西戍河源早晚休。陰磧茫茫塞草肥，桔槔烽上暮雲飛。交河北望天連海，蘇武曾將漢節歸。